ગઇકાલે મેળાનો ચોથા દિવસ હતો ત્યારે લગભગ ૬ લાખથી વધુ લોકો આ મેળાને માણવા આવી ચૂક્યા હોવાનું અનુમાન થઈ રહ્યું છે, અને આજે આ લખાય છે ત્યારે ગુજરાતભરમાંથી બસ, ટ્રેઈન, ખાનગી વાહનોમાં હજારોની સંખ્યામાં લોકો જુનાગઢ તરફ આવી રહ્યા હોવાના અહેવાલો મળી રહ્યા છે, આજ સવારથી જ જુનાગઢ આવતી તમામ બસો, ટ્રેઈન લોકોથી ભરચક્ક આવી રહી છે, તો ભવનાથ ક્ષેત્રમાં જતો રસ્તો ભાવિકો અને વાહનોથી ભરચક્ક છે, અને આજે  મેળાનો અંતિમ દિવસ છે ત્યારે મેળામાં લાખો લોકો આવી પહોંચે તેવું અનુમાન થઈ રહ્યું છે ત્યારે બપોરથી જ ભવનાથ તરફ તમામ વાહનો માટે પ્રવેશ બંધી કરી દેવામાં આવશે.